Anushka Sharma

Anushka Sharma (Ayodhya, Uttar Pradesh, India, 1988ko maiatzaren 1a) aktore, zinema ekoizlea eta arropa diseinatzailea da. Hindi hizkuntzan egindako filmetan jardun du, eta Indiako aktore ezagunenetakoa eta ordainduenetakoa da. Hainbat sari jaso ditu, tartean Filmfare sari bat eta zazpi izendapen.

 Bizitza 
Ayodhyan jaio eta Bangaloren hazi zen. Sharmak Wendell Rodricks moda-diseinatzailearentzako modelajean izan zuen lehen esperientzia 2007an, eta, gero, Mumbaira joan zen, modelo gisa denbora osoko ibilbide bat jarraitzera. 

 Lan ibilbidea 
Rab Ne Bana Di Jodi (2008) film erromantiko arrakastatsuan egin zuen aktore debuta, Shah Rukh Khanekin batera, eta, horri esker, Filmfare Sarirako izendatu zuten, Emakumezko Aktore onenaren kategoriarako. Band Baaja Baaraat (2010) eta Jabek Tak Hai Jaan (2012) drametan protagonista izan zen eta ezaguna egin zen. Azken lan horrekin bigarren mailako emakumezko aktore onenaren saria jaso zuen Filmfaren. Arrakasta komertzial handienak PK (2014) satira erlijiosoan telebistako erreportari baten paperarekin eta Sultan (2016) kirol-draman borrokalari baten paperarekin izan zituen, biak ala biak Indiako film arrakastatsuenen artean sailkatuak. Sharmak laudorioak eta hainbat izendapen jaso zituen 2015. urteko NH10 thrillerrean egindako lanarekin –horrek ere markatu zuen ekoizpenean debutatzea–, eta 2016ko Ae Dil Hai Mushkil drama erromantikoan.

 Bestelako lanak 
Antzezpenean egindako ibilbideaz gain, Sharma marka eta produktu ugariren enbaxadorea da, eta emakumeentzako arropa linea propioa diseinatu du. Ongintzako hainbat erakunde eta kausa babesten ditu, genero-berdintasuna eta animalien eskubideak barne, eta Clean Slate Films produkzio-etxearen sortzaileetako bat da. Sharma Virat Kohli cricket jokalariarekin ezkonduta dago.

 Filmografia 

 Erreferentziak 

 Kanpo estekak 

Kategoria:Indiako emakume aktoreak
Kategoria:Emakume zinema ekoizleak
Kategoria:Diseinatzaileak
Kategoria:Emakume diseinatzaileak
Kategoria:XX. mendeko indiarrak
Kategoria:XXI. mendeko indiarrak